
Na temelju članka 302. Zakona o javnoj nabavi («Narodne novine» broj 120/16 i 114/22) i članka 39. statuta Općine Antunovac («Službeni glasnik Općine Antunovac» broj 2/13, 3/18, 7/19, 3/20, 2/21 i 7/21), Stručno povjerenstvo za javnu nabavu dana 22. srpnja 2026. godine, donosi
PRIJEDLOG ODLUKE
o odabiru ekonomski najpovoljnijeg ponuditelja u otvorenom postupku javne nabave 
male vrijednosti – Izgradnja dječjeg vrtića u Ivanovcu – 

Radovi na izgradnji objekta i okolne površine
1. Opći podaci i podaci o javnom naručitelju
Članak 1.

U otvorenom postupku javne nabave male vrijednosti Izgradnja dječjeg vrtića u Ivanovcu – 

Radovi na izgradnji objekta i okolne površine, Naručitelj OPĆINA ANTUNOVAC, 31216 Antunovac, B. Radića 4, MB: 2568047 i OIB: 30812410980, evidencijski broj: 16/26-1, broj poziva na nadmetanje iz Elektroničkog oglasnika javne nabave Republike Hrvatske: 2026/S F02-0005507, donosi odluku o odabiru ekonomski najpovoljnijeg ponuditelja.
2. Predmet nabave i grupe predmeta nabave
Članak 2.

Predmet nabave je Izgradnja dječjeg vrtića u Ivanovcu – Radovi na izgradnji objekta i okolne površine.
3. Procijenjena vrijednost predmeta nabave i grupa predmeta nabave
Članak 3.

Procijenjena vrijednost nabave je 1.514.034,20 EUR (bez PDV-a).

Sredstva za plaćanje nabave osigurana su u Proračunu Općine Antunovac za 2026. godinu, sa pozicija R302 Izgradnja dječjeg vrtića u Ivanovcu – EU projekt (85%), R301 Izgradnja dječjeg vrtića u Ivanovcu, R303 Izgradnja dječjeg vrtića u Ivanovcu – drž. proračun (15%), R304 Izgradnja dječjeg vrtića u Ivanovcu.
4. Naziv ponuditelja čija je ponuda odabrana za sklapanje ugovora o javnoj nabavi

Članak 4.


U otvorenom postupku javne nabave male vrijednosti Izgradnja dječjeg vrtića u Ivanovcu – Radovi na izgradnji objekta i okolne površine odabire se ekonomski najpovoljnija ponuda ponuditelja IVER d.o.o., Vukovarska cesta 243, 31000 Osijek, OIB: 26935620735, s ukupnom cijenom ponude u iznosu od 1.793.843,52 EUR (bez PDV-a).

Članak 5.

U zakonskom roku pristigle su (3) ponude od:

1. TEŽIŠTE - PROJEKT d.o.o., Duga 53, 31200 Antunovac,
2. IVER d.o.o., Vukovarska cesta 243, 31000 Osijek,

3. VISIO d.o.o., Vinkovačka cesta 118, 31000 Osijek.
Članak 6.

Pregled i ocjenu ponude obavilo je Stručno povjerenstvo za javnu nabavu:

1. Ante Modrić, dipl. iur.
2. Daniel Stipić, mag. publ. adm.
3. Davor Glavica, mag. oec.
5. Razlozi odabira, obilježja i prednosti odabrane ponude

Članak 7.


U skladu sa ZJN 2016, Stručno povjerenstvo naručitelja je nakon pregleda pristiglih elektroničkih ponuda i utvrđivanja najpovoljnijeg ponuditelja sukladno kriterijima za odabir iz Dokumentacije o nabavi, za predmet Izgradnja dječjeg vrtića u Ivanovcu – Radovi na izgradnji objekta i okolne površine, utvrdilo da je najpovoljniji ponuditelj IVER d.o.o., Vukovarska cesta 243, OIB: 26935620735, s ukupnom cijenom ponude u iznosu od 1.793.843,52,00 EUR (bez PDV-a), odnosno 2.242.304,40 EUR (s PDV-om).

6. Razlozi za isključenje ponuditelja

Članak 8. 
Naručitelj je utvrdio da nema razloga isključenja ponuditelja.
7. Razlozi za odbijanje ponude
Članak 9. 
Ponuda TEŽIŠTE PROJEKT d.o.o., Duga 53, 31200 Antunovac, odbija se jer ponuda nije sukladna dokumentaciji o nabavi. U smislu članka 295. stavak 1. ZJN2016, Javni naručitelj obvezan je odbiti ponudu za koju, na temelju rezultata pregleda i ocjene ponuda i provjere uvjeta iz članka 291. ovog Zakona, utvrdi da je nepravilna, neprikladna ili neprihvatljiva.
Članak 10.

Općinskom načelniku Općine Antunovac daje se odobrenje za potpis Ugovora o javnoj nabavi s ponuditeljem.
8. Rok mirovanja
Članak 11.


Rok mirovanja je 10 dana od dana dostave Odluke o odabiru.

Odluka o odabiru postaje izvršna:

1. istekom roka mirovanja, ako žalba nije izjavljena,

2. dostavom odluke Državne komisije za kontrolu postupaka javne nabave strankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba.

9. Uputa o pravnom lijeku
Članak 12.


Protiv ove Odluke se sukladno članku 406. stavak 1. točka 5. Zakona o javnoj nabavi može izjaviti žalbu u roku od 10 (deset) dana od dana primitka odluke o odabiru u odnosu na postupak pregleda, ocjene i odabira ponuda. Žalba se izjavljuje Državnoj komisiji za kontrolu postupaka javne nabave u pisanom obliku. Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (putem sustava e-žalba). Žalitelj je obvezan sukladno članku 430. ZJN platiti naknadu za pokretanje žalbenog postupka.
Članak 13.

Ovaj Prijedlog odluke daje se Općinskom vijeću Općine Antunovac na usvajanje. 
Članak 14.


Ova Odluka stupa na snagu danom donošenja i objaviti će se u «Službenom glasniku Općine Antunovac»

KLASA: 361-02/24-01/04
URBROJ: 2158-8-01-26-164
U Antunovcu, 22. srpnja 2026. godine








Stručno povjerenstvo za javnu nabavu
